Pedro Pichardo

Pedras Pičardas (g. 1993 m. birželio 30 d. Kubos Santjage) – Kubos lengvaatletis, kuris specializuojasi trišuolyje. Nuo 2017 m. atstovauja Portugalijos nacionalinę rinktinę. Olimpinis čempionas.

Biografija 
2012 m. Kubos atstovas tapo pasaulio jaunimo čempionu. 2013 m. iškovojo pasaulio čempionatų sidabro medalį. Lengvaatletis buvo registruotas dalyvauti 2016 m. vasaros olimpinėse žaidynėse po Kubos vėliava, bet sportininkas stadione nepasirodę.

2017 m. balandį Vokietijoje viešėdamas kartu su Kubos nacionaline rinktine sportininkas pradingo. Vėliau paskelbta jog lengvaatletis pasiprašė prieglobsčio Portugalijoje ir toliau gins šios šalies garbę.

2018 m. Pichardo tapo Deimantinės lygos čempionu. 2021 m. trišuolininkas iškovojo Europos uždarų patalpų čempionato auksą. Tais pačiais metais vykusiose Tokijo olimpinėse žaidynėse portugalas startavo vyrų trišuolio varžybose. Atrankoje pasiekė 17,71 m šuolį ir su geriausiu rezultatu pateko į finalinį etapą. Finale portugalas trečiuoju šuoliu pasiekė naują Portugalijos rekordą ir su 17,98 m pirmą kartą tapo olimpiniu čempionu.

2022 m. pasaulio uždarų patalpų čempionate nusileido tik kubiečiui Lázaro Martínez ir iškovojo sidabro medalį.

Šaltiniai

Nuorodos 
 World Athletics puslapyje

Portugalijos lengvaatlečiai
Portugalijos olimpiečiai
Kubos lengvaatlečiai
Kubos olimpiečiai